NARIADENIE KOMISIE (ES) č. 1599/2004
z 10. septembra 2004
o zastavení rybolovu piesočnice (ammodytidae) pre plavidlá plaviace sa pod vlajkou členského štátu s výnimkou Dánska a Spojeného kráľovstva
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 2847/93 z 12. októbra 1993, ktorým sa zriaďuje kontrolný systém spoločnej politiky rybolovu (1), najmä na jeho článok 21 ods. 3,
keďže:
(1)
Nariadenie Rady (ES) č. 2287/2003 z 19. decembra 2003, ktorým sa na rok 2004 stanovujú príležitosti na rybolov a príslušné podmienky pre určité násadové ryby a skupiny násadových rýb, uplatniteľné vo vodách spoločenstva a pre plavidlá spoločenstva vo vodách, v ktorých sa vyžaduje obmedzovanie úlovkov (2), stanovuje kvóty na rok 2004 pre piesočnicu (ammodytidae).
(2)
S cieľom zabezpečiť dodržiavanie opatrení týkajúcich sa kvantitatívnych obmedzení výlovu zásob podliehajúcich kvóte je potrebné, aby Komisia stanovila dátum, ku ktorému sa kvóta, ktorou disponujú členské štáty a ktorá je stanovená na výlov plavidlami plaviacimi sa pod vlajkou členského štátu, bude považovať za vyčerpanú.
(3)
Podľa informácií oznámených Komisii výlovy piesočnice (ammodytidae) vo vodách oblasti ICES IIa Skagerrak, Kattegat, Severné more (vody ES) plavidlami plaviacimi sa pod vlajkou členského štátu alebo plavidlami zaregistrovanými v členskom štáte s výnimkou Dánska a Spojeného kráľovstva dosiahli kvótu disponibilnú na rok 2004,
PRIJALA TOTO NARIADENIE:
Článok 1
Kvóta disponibilná pre členské štáty na rok 2004 pre výlovy piesočnice (ammodytidae) vo vodách oblasti ICES IIa Skagerrak, Kattegat, Severné more (vody ES) plavidlami plaviacimi sa pod vlajkou členského štátu alebo plavidlami zaregistrovanými v členskom štáte s výnimkou Dánska a Spojeného kráľovstva sa považuje za vyčerpanú.
Rybolov piesočnice (ammodytidae) vo vodách oblasti ICES IIa Skagerrak, Kattegat, Severné more (vody ES) plavidlami plaviacimi sa pod vlajkou členského štátu alebo plavidlami zaregistrovanými v členskom štáte s výnimkou Dánska a Spojeného kráľovstva, ako aj ponechanie na palube, prekládka alebo vykládka zásob vylovených týmito plavidlami sa po dátume nadobudnutia účinnosti tohto nariadenia zakazuje.
Článok 2
Toto nariadenie nadobúda účinnosť nasledujúci deň po jeho uverejnení v Úradnom vestníku Európskej únie.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 10. septembra 2004